คือว่าผมกำลังจะมีเซ็กส์กับแฟน แต่ว่าน้องชายผมตอนเล้าโลมก็แข็งปกติแต่พอจะสอดใส่กลับหด ผมอายุ18ปี ก่อนมีอะไรกับแฟนผมช่วยตัวเองแทบทุกวัน มันมีผลรึป่าวครับ
สวัสดีค่ะ ภาวะที่อวัยวะเพศชายไม่สามารถแข็งตัวได้ตามปกติ หรือแข็งตัวได้ไม่เต็มที่ ไม่สามารถสอดใส่เข้าช่องคลอดได้ คือ อาการหย่อนสมรรถภาพทางเพศ ซึ่งสาเหตุเกิดได้จาก1. มีโรคประจำตัวต่างๆ เช่น โรคหลอดเลือดหัวใจตีบ โรคเบาหวาน โรคอ้วน ความดันโลหิตสูง ไขมันในเลือดสูง สูบบุหรี่ ติดสุราเรื้อรัง ฮอร์โมนเพศชายต่ำ ต่อมลูกหมากโต มะเร็งต่อมลูกหมาก โรคทางระบบประสาทและสมอง เช่น โรคพาร์กินสัน โรคปลอกประสาทเสื่อมแข็ง เป็นต้น ซึ่งมักพบในคุนอายุมาก ดังนั้น หากอายุเพียงแค่ 18 ปี ก็ไม่น่าใช่สาเหตุค่ะ2. การบาดเจ็บของไขสันหลังจากการผ่าตัดหรืออุบัติเหตุ3. ผลข้างเคียงจากการใช้ยาบางชนิด เช่น ยารักษาโรคความดันโลหิตสูงบางชนิดยารักษาโรคซึมเศร้า ยานอนหลับ ยาแก้แพ้ ยาลดความอ้วน ยาปลูกหนวดปลูกผม เป็นต้น4. สาเหตุทางด้านจิตใจ เช่น มีความเครียด ความวิตกกังวล ภาวะซึมเศร้าหากสามารถช่วยตัวเองจนสำเร็จความใคร่ได้ ก็แสดงว่าไม่ได้เกิดจากการมีโรคประจำตัวหรือมีการบาดเจ็บหรือการใช้ยาอะไร แสดงว่าอาจมีสาเหตุมาจากทางด้านจิตใจมากกว่า ทั้งนี้ การช่วยตัวเองทุกวันนั้น ไม่ได้มีผลทำให้อวัยวะเพศไม่แข็งตัวเมื่อจะมีเพศสัมพันธ์ แต่อาจมีผลทางอ้อม เช่น เราอาจเกิดความไม่มั่นใจเมื่อจะมีเพศสัมพันธ์กับผู้อื่น เป็นต้น แนะนำว่า หากยังไม่สามารถมีเพศสัมพันธ์กับคู่ครองได้ตามปกติ และทำให้มีปัญหาในความสัมพันธ์ ก็อาจต้องไปปรึกษาแพทย์เฉพาะทางค่ะ